REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/20-06/20

URBROJ: 251-287-20/06-04/7

Zagreb, 13. srpnja 2020.

**Z A P I S N I K**

s 41. sjednice Školskog odbora Industrijske strojarske škole, održane dana 10. srpnja 2020. godine u uredu ravnatelja Škole.

Sjednici prisustvuju sljedeći članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora

3. Ilija Krstanović, član

4. Jadranko Kezerić, član

5. Snježana Barbarić, članica

6. Nenad Predovan, član

7. Ana Vereš, članica

Ostali prisutni:

1. Nenad Pavlinić, ravnatelj

2. Marija Horvatić, tajnik Škole

3. Iva Boban, voditeljica računovodstva

Sjednica je započela u 08:30 sati.

Zapisnik vodi Marija Horvatić, tajnica Škole

Gospođa Iva Bojčić, predsjednica Školskog odbora, pozdravlja nazočne i otvara 41. sjednicu Školskog odbora, potvrđuje da su na sjednici nazočni svi članovi te da postoji potrebna većina za rad i odlučivanje.

**D n e v n i r e d:**

1. Verifikacija zapisnika 40. sjednice Školskog odbora

2. Davanje prethodne suglasnosti Školskog odbora na Izvještaj o prihodima i

rashodima, primitcima i izdacima (PR-RAS), Izvještaj o obvezama (OBVEZE) te

Bilješke uz navedene Izvještaje.

1. Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika škole za školsku godinu 2019./20.
2. Davanje prethodne suglasnosti Školskog odbora za sporazumni raskid radnog odnosa
3. Razno

Dnevni red je sa sedam glasova “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 40. sjednice Školskog odbora koji prisutni članovi Školskog odbora jednoglasno usvajaju.

**AD.2.**

Predsjednica Školskog odbora, Iva Bojčić daje riječ voditeljici računovodstva, Ivi Boban kako bi upoznala članove Školskog odbora s Izvještajem o prihodima i rashodima, primitcima i izdacima (PR-RAS), Izvještajem o obvezama (OBVEZE) te Bilješkama uz navedene Izvještaje, koje Izvještaje i Bilješke su članovi Školskog odbora pravovremeno zaprimili.

Nakon izlaganja voditeljice računovodstva, predsjednica Školskog odbora, Iva Bojčić, daje na glasanje 2. točku Dnevnog reda, koju prisutni članovi Školskog odbora jednoglasno usvajaju.

**AD.3.**

Predsjednica Školskog odbora, Iva Bojčić, daje riječ ravnatelju, gospodinu Nenadu Pavliniću, kako bi upoznao članove Školskog odbora s Izvješćem ravnatelja o stanju sigurnosti, provođenju preventivnih programa te mjerama poduzetim u cilju zaštite prava učenika za školsku godinu 2019./2020., međutim s obzirom na to da su članovi Odbora uredno zaprimili navedeno Izvješće uz Poziv na sjednicu, jednoglasno je usuglašeno kako nema potrebe za obrazlaganjem.

Slijedom navedenog predsjednica Školskog odbora, Iva Bojčić, daje na glasanje 3. točku Dnevnog reda, koju članovi Školskog odbora jednoglasno usvajaju.

**AD.4.**

Predsjednica Školskog odbora, Iva Bojčić, daje riječ ravnatelju, gospodinu Nenadu Pavliniću, kako bi obavijestio članove Školskog odbora o sporazumnom raskidu radnog odnosa s Barbarom Crnčan, mag. educ. philol. croat. na poslovima administratorice učeničke referade.

Nakon obrazloženja ravnatelja, predsjednica Školskog odbora, Iva Bojčić, daje na glasanje 4. točku Dnevnog reda, koju prisutni članovi Školskog odbora jednoglasno usvajaju.

**AD.5.**

Ravnatelj, gospodin Nenad Pavlinić obavještava članove Školskog odbora kako će se 14.srpnja 2020. godine, u Strojarskoj tehničkoj školi Fausta Vrančića održati sastanak vezan uz Regionalni centar kompetentnosti.

Sjednica je završena u 9:30 sati.

Zapisnik vodila: Predsjednica Školskog odbora:

Marija Horvatić, struc. spec. adimn. publ.. Iva Bojčić, prof.